НАРОДНО ЧИТАЛИЩЕ „ЕМИЛ ШЕКЕРДЖИЙСКИ-1919 Г.“

Приложение към справката за 2021 година

О Т Ч Е Т

ЗА ДЕЙНОСТТА НА ЧИТАЛИЩЕТО ПРЕЗ 2021 Г.

 Като културен институт на територията на район

„Възраждане“, НЧ „Емил Шекерджийски-1919 Г.“ подчини цялата си дейност през 2021 година на задоволяване потребностите на гражданите от района, обогатяване и разширяваяне на културните им интереси и знания.

Проведени бяха 24 мероприятия и създаване на клуб за „Изкуство, култура и литература“, който осъществи среща с авторката Станимира Георгиева Орлинова. Отбеляза се Денят на град София, Денят на народните будители, 77 години от гибелта на патрона на читалището – Емил Шекерджийски. Бяха отбелязани много български празници и чествания според еврейския културен календар.

**Представяния на книги:** Среща с младата авторка Станислава Орлинова, за представяне на втората й книга.

 **Просветно-образователна и клубна дейности:** Да запази езика, душевността и самобитността на еврейския народ като популяризира историята и традициите на сефардската култура, предавайки я на младите хора.

 Читалището организира курсове по иврит за възрастни- вечерни, ръководени от преподавателката Стела Бехар. През изтеклата година общият брой на курсистите е 4 души, разпределени в пет нива.

Години наред Настоятелството полага усилия да подобри и разшири материалната база – условие за организиране на нови дейности. Значително бяха подобрени социално-битовите условия на служителите. Ремонтира се и сградата на ул. „Пиротска“ 79.

 **Музикалн формации:** Рок група „Епизод“ с ръководител Симеон Христов организира няколко концерта и участия в столицата и в различни градове на страната, като например в гр. Годеч и град Благоевград.

 **Библиотечна дейност:** Библиотеката към читалището обслужва жителите на район „Възраждане“, както и цялото еврейско население, което живее на територията на столицата. Стремим се да предоставяме достоверна информация, да съдействаме за по-високо образование и култура.

 Фондът на библиотеката наброява 23,748 библиотечни единици. През миналата година той бе увеличен с 455 тома художествена литература на стойност 6535,17 лв.

 Читателите са 210, а новорегистрираните - 22 души, посещенията – 2,197, а заетите библотечни материали – 3,552.

 Библиотеката предлага свободен достъп до Интернет, безплатни копирни услуги на материали от фонда и извършва безплатни устни и писмени библиографски справки.

 Голям интерес предствлява и абонаментът ни за 2022 г., с нови за библиотеката списания. Това са списание ИнГлоуб, списание Култура, списание Мениджър, Списание Осем, списание Съвременник.

От началото на годината започнахме нова рубрика „Списанието и аз“, във фейсбук страницата на читалището, списвана от библиотекар Вихра Бенмайор.

В библиотеката продължава да се попълва еврейска секция, която обхваща историята на еврейския народ не само в България, но и на световно ниво. Бяха издирени и комплектовани произведения от автори с еврейски произход – български и световни.

Справочната дейност на библиотеката обхваща 27 библиографски справки. Преобладават справките с хуманитарен характер предвид профила на библиотеката.

През изминалата година бяха отчислени 622 библиотечни документа.

 **Материална база:** Години наред Настоятелството полага усилия да подобри и разшири материалната база – условие за организиране на нови дейности. Значително бяха подобрени социално-битовите условия на служителите. Ремонтира се и сградата на ул. „Пиротска“ 79.

2021 година беше трудна година, но ние се опитахме да я направим максимално ползотворна!

 Председател:

 /Мориц Машиах/